రాధిక కుమారస్వామి

రాధిక కుమారస్వామి (జ. 1986 నవంబరు 11 ),  భారతీయ సినిమా నటి, నిర్మాత. ఆమె కన్నడ చిత్ర పరిశ్రమలో సినిమా ప్రస్థానాన్ని ప్రారంభించి 2000లలో ప్రముఖ నటిగా గుర్తింపు పొందింది.

జీవితం 
రాధికా తన సినిమా ప్రస్థానాన్ని కన్నడ చిత్రం "నీల మేఘ శ్యామ"(2002) తో ప్రారంభించింది. ఆ చిత్రంలో నటించినపుడు ఆమె 9వ తరగతి మాత్రమే పూర్తిచేసింది.  ఆమె నటించిన సినిమాలలో మొదటగా విడుదల అయినది విజయ్ రాఘవేంద్ర సరసన నటించిన "నినగాగి". తరువాత ఆమె శివరాజ్‌కుమార్ తో "తవరిగె బా తంగి" సినిమాలో నటించింది. ఈ రెండు సినిమాలు మంచి విజయాలను అందించాయి. 2003 లో ఆమె కన్నడ చిత్రసీమలో ఐదు చిత్రాలలో కనిపించింది. వాటిలో హేమంత్ హెగ్డే దర్శకత్వంలోణి "ఊ లా లా:హుడుగిగాగి"; ఎస్. పి. చరణ్, యోగ్రాజ్ భట్ లకు మొదటి సినిమా కూదా "మణి". దీనిలో ఆమె ఒక వేశ్య కుమార్తెగా నటించింది.  తరువాత నటించిన "మనె మగలు", "తయి ఇల్లడ తబ్బాలి" చిత్రాలు వాణిజ్య పరంగా వైఫల్యాలు పొందాయి. ఈ చిత్రాలలో పేలవమైన బాక్స్ ఆఫీస్ రిటర్న్  ఉన్నప్పటికీ, ఆమె నటించిన "తాయి ఇల్లడ తబ్బాలి" చిత్రంలోని గౌరి పాత్ర లోని నటనకు కర్నాటక రాష్ట్ర ఉత్తమ నటిగా సినిమా పురస్కారాన్ని అందుకుంది. 

కన్నడ చిత్రాలలో వరుస వైఫల్యాలు చెందడం వలన ఆమె తమిళ చిత్రసీమలోనికి ప్రవేశించి, ఐదు చిత్రాలలో నటించింది.  ఆమె నటించిన మొదటి తమిళ చిత్రం "ఇయర్‌కాయ్" (2003). ఈ చిత్రానికి సినిమా పురస్కారాలు వచ్చాయి. హిందూ పత్రిక తన సమీక్షలో "ఉద్రిక్త, పరిపక్వత, అమాయకురాలైన నాన్సీ పాత్రకు ఆమె సరైనది" అని పేర్కొంది.  2005లో ఆమె నటించిన నాలుగు చిత్రాలలో మూడు సినిమాలు "రిషిని", "మసాలా", "ఆటోశంకర్" లలో  మరో ప్రధాన మహిళా పాత్రతో ఆమె నటించింది.  2005 లో ఆమె నటించిన చివరి చిత్రం "తవరిగె బా తంగి" లో ఆమె శివరాజ్‌ కుమార్ కు సోదరిగా నటించింది.  తరువాత సంవత్సరం ఆమె ఐదు కన్నడ, ఒక తమిళ చిత్రంలో నటించింది. ఆమె నటించిన "హతవిధి" పై రెడిఫ్ డాట్ కాం చేసిన సమీక్షలో ""ఇది   రవిచంద్రన్ చిత్రం అయినప్పటికీ, రాధిక యొక్క గొప్పతనం, ఆమె అద్భుతమైన ప్రదర్శనను చూపిస్తుంది, ఆమె భావోద్వేగాలు పరిపూర్ణమైనవి, ఆమె తెరపై బాగా అందంగా ఉంది." తెలియజేసింది. చాలాకాలం చిత్రసీమకు దూరమైన తరువాత ఆమె 2008లో "నవశక్తి వైభవం" అనే భక్తి చిత్రంలో దేవత పాత్రలో నటించింది. 

ఆమె సినిమా పరిశ్రమలో నిర్మాతగా, పంపిణీదారురాలిగా కూడా పనిచేసింది. ఆమె ఉపేంద్ర, దర్శని లతో పాటు నటించిన తన స్వంత చిత్రం "అనతరు" (2007) పంపిణీ హక్కులను పొందింది. 2008లో ఆమె తన చిత్రం "ఈశ్వర్" కు హక్కులు కొనుగోలు చేసింది.  ఇది  పునరుద్ధరించబడి 2007 లో "నరసింహ" గా విడుదల అయింది.  తరువాత ఆమె తన కుమార్తె పేరుతో "షమిక ఎంటర్‌ప్రైజెస్" పేరుతో ఒక స్టుడియోను స్థాపించి, "లక్కీ" సినిమాకు దర్శకత్వం వహించింది. 

2013లో ఆమె నిర్మించిన "స్వీటీ నాన్న జోడి" చిత్రంలో నటించింది.  ఆమె తెలుగు లో కోడి రామకృష్ణ దర్శకత్వంలో 2014 విడుదలైన పౌరాణిక చిత్రం "అవతారం" లో నటించింది.

వ్యక్తిగత జీవితం 
రాధిక 2000 నవంబరు 26 న కటీల్ లోని శ్రీ దుర్గా పరమేశ్వరి దేవాలయంలో రతన్ కుమార్ ను వివాహమాడింది.  2002 ఏప్రిల్ లో రతన్ కుమార్ రాధిక తండ్రి రాధికక్లు వివాహం జరిగిన విషయం "ఆమె కెరీర్ ను అంతమవుతుంది" అనే భయంతో ఆమెను అపహరించాడనే ఆరోపణలతో కేసు పెట్టాడు.  కొన్ని రోజుల తరువాత, రాధికకు 14 సంవత్సరాల వయస్సు ఉన్నందున రాధిక తల్లి ఈ వివాహాన్ని రద్దు చేయాలని కోరారు. ఆ వివాహాన్ని రతన్ కుమార్ బలవంతంగా చేసుకున్నాడని తెలిపారు. రతన్ కుమార్ రాధికను సజీవ దహనం చేయాలనుకున్నాడని అరోపించాడు. 2002 ఆగస్టు లో రతన్ గుండెపోటుతో మరణించాడు.  2010 నవంబరులో రాధిక కర్ణాటక ముఖ్యమంత్రి హెచ్. డి. కుమారస్వామి ని వివాహం చేసుకుంది. రాధిక చెప్పినదాని ప్రకారం ఆ వివాహం 2006లో జరిగింది. వారికి ఒక కుమార్తె "షమిక కె.స్వామి" ఉన్నది.

చిత్రాలు 

టెలివిజన్

 2017 - డాన్స్ డాన్స్ జూనియర్స్ - జడ్జి - స్టార్ సువర్ణ

మూలాలు

బయటి లంకెలు 

 

తెలుగు సినిమా నటీమణులు
తమిళ సినిమా నటీమణులు
కన్నడ సినిమా నటీమణులు
జీవిస్తున్న ప్రజలు
కన్నడ సినిమా దర్శకులు
కన్నడ సినిమా నిర్మాతలు
1986 జననాలు